游一云寺（寺在晨台山下其地有菊泉）
散步出平林，穷攀度高岭。遥闻梵呗音，遂入招提境。晨台耸翠屏，菊泉注金井。丈室禅灯明，祗园佛日永。青浮云一丘，碧破天万顷。古桧结重阴，疏篁散清影。寺深山更幽，雨至风忽猛。绕径莓苔生，凭轩衣袂冷。坐久不知还，盘桓弄馀景。胜游俱幻迹，悠然动深省。
主题：山水
情感：喜悦